title: 2013/303/EU: Rådets afgørelse af 29. maj 2013 om undertegnelse på Unionens vegne og om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Den Europæiske Union og Republikken Elfenbenskysten (2013-2018)

text:
               22.6.2013

               DA

               Den Europæiske Unions Tidende

               L 170/1

         RÅDETS AFGØRELSE
   af 29. maj 2013
   om undertegnelse på Unionens vegne og om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Den Europæiske Union og Republikken Elfenbenskysten (2013-2018)
   (2013/303/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Rådet vedtog den 17. marts 2008 forordning (EF) nr. 242/2008 om indgåelse af en fiskeripartnerskabsaftale mellem Det Europæiske Fællesskab og Republikken Côte d’Ivoire (1) (Republikken Elfenbenskysten) (i det følgende benævnt »partnerskabsaftalen«).

               (2)

               Da den nugældende protokol, der er knyttet til fiskeripartnerskabsaftalen, udløber den 30. juni 2013, har Rådet bemyndiget Kommissionen til at forhandle en ny protokol, ifølge hvilken EU-fartøjer tildeles fiskerimuligheder i de farvande, som fiskerimæssigt hører ind under Republikken Elfenbenskystens højhedsområde eller jurisdiktion (i det følgende benævnt »den nye protokol«). Disse forhandlinger mundede ud i, at der den 9. januar 2013 blev paraferet en ny protokol.

               (3)

               For at EU-fartøjerne kan fortsætte deres fiskeri, er det i den nye protokol fastsat, at den kan anvendes midlertidigt fra den 1. juli 2013.

               (4)

               Den nye protokol bør undertegnes og anvendes midlertidigt, indtil de nødvendige procedurer for indgåelsen af den er afsluttet —

         VEDTAGET DENNE AFGØRELSE:
   Artikel 1
   Undertegnelsen på Unionens vegne af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Den Europæiske Union og Republikken Elfenbenskysten (2013-2018) (i det følgende benævnt »den nye protokol«), godkendes herved med forbehold af indgåelsen af denne protokol.
   Teksten til den nye protokol er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne den nye protokol på Unionens vegne.
   Artikel 3
   Den nye protokol anvendes midlertidigt i overensstemmelse med protokollens artikel 13 fra den 1. juli 2013, indtil de nødvendige procedurer for indgåelsen af den er afsluttet.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 29. maj 2013.

            På Rådets vegne

         R. BRUTON

            Formand

      (1)  EUT L 75 af 18.3.2008, s. 51.
    ---documentbreak---

               22.6.2013

               DA

               Den Europæiske Unions Tidende

               L 170/1

         PROTOKOL
   om fastsættelse af de fiskerimuligheder og den finansielle modydelse, der er omhandlet i aftalen mellem Den Europæiske Union og Republikken Elfenbenskysten (2013-2018)
   Artikel 1
   Gyldighedsperiode og fiskerimuligheder
   1.   Fiskerimulighederne i henhold til aftalens artikel 5 fastsættes for en periode på fem (5) år fra den 1. juli 2013 således:
   stærkt vandrende arter (arter opført i bilag I til De Forenede Nationers havretskonvention af 1982):

               —

               notfartøjer med fryseanlæg til tunfiskeri: 28 fartøjer

               —

               langlinefartøjer med flydeline: 10 fartøjer.

         2.   Stk. 1 anvendes, medmindre andet er fastsat i denne protokols artikel 5 og 6.
   3.   Fartøjer, der fører en EU-medlemsstats flag (i det følgende benævnt »EU-fartøjer«), må kun fiske i Elfenbenskystens fiskerizone, hvis de har en gyldig fiskeritilladelse, der er udstedt af Elfenbenskysten i henhold til denne protokol.
   Artikel 2
   Finansiel modydelse — betalingsbetingelser
   1.   Den finansielle modydelse, der er omhandlet i fiskeripartnerskabsaftales artikel 7, fastsættes for perioden nævnt i artikel 1 til 680 000 EUR.
   2.   Den finansielle modydelse består af:

               a)

               et årligt beløb for adgangsretten til Elfenbenskystens fiskerizone på 422 500 EUR svarende til en referencetonnage på 6 500 ton pr. år og

               b)

               et specifikt beløb på 257 500 EUR pr. år, der skal anvendes til at støtte og gennemføre Elfenbenskystens fiskeripolitik.

         3.   Stk. 1 anvendes, jf. dog denne protokols artikel 3, 5, 6 og 9 og fiskeripartnerskabsaftalens artikel 12 og 13.
   4.   Hvis EU-fartøjernes samlede fangster i Elfenbenskystens farvande overstiger referencemængden, forhøjes den årlige finansielle modydelse med 65 EUR pr. ton yderligere fangst. Det samlede årlige beløb, som Den Europæiske Union skal betale, kan dog ikke overstige det dobbelte af beløbet i stk. 2, litra a) (422 500 EUR). Hvis EU-fartøjernes fangster overstiger den mængde, der svarer til det dobbelte af det samlede årlige beløb, skal det skyldige beløb for mængden derudover betales det følgende år.
   5.   Den finansielle modydelse i henhold til stk. 1 betales senest 90 dage efter datoen for protokollens midlertidige anvendelse for det første år og senest på årsdagen for protokollens ikrafttræden i de følgende år.
   6.   Elfenbenskystens myndigheder har enekompetence med hensyn til anvendelsen af den finansielle modydelse, der er omhandlet i stk. 2, litra a).
   7.   Den finansielle modydelse indbetales på en særlig konto til Elfenbenskystens statskasse, idet Elfenbenskystens myndigheder hvert år meddeler de nødvendige bankoplysninger.
   Artikel 3
   Fremme af ansvarligt fiskeri i Elfenbenskystens farvande
   1.   Den Europæiske Union og Elfenbenskysten aftaler i Den Blandede Komité, jf. aftalens artikel 9, senest den 1. oktober 2013 et flerårigt sektorprogram og gennemførelsesbestemmelser hertil, herunder bl.a.:

               a)

               de årlige og flerårige retningslinjer for, hvordan modydelsen omhandlet i artikel 2, litra b), skal anvendes

               b)

               de årlige og flerårige mål, der skal nås for på sigt at skabe et bæredygtigt og ansvarligt fiskeri under hensyntagen til prioriteringen i Republikken Elfenbenskystens nationale fiskeripolitik og herunder overvågning, kontrol og bekæmpelse af ulovligt, urapporteret og ureguleret fiskeri (IUU-fiskeri)

               c)

               de nødvendige kriterier og procedurer for årlig evaluering af resultaterne.

         2.   Enhver foreslået ændring af det flerårige sektorprogram eller af anvendelsen af de specifikke beløb til de årlige initiativer skal godkendes af parterne i Den Blandede Komité.
   3.   De to parter evaluerer hvert år i Den Blandede Komité resultaterne af gennemførelsen af det flerårige sektorprogram. Hvis det er nødvendigt, viderefører de to parter opfølgningen efter udløbet af denne protokol, indtil den specifikke finansielle modydelse, der er omhandlet i artikel 2, stk. 2, litra b), er fuldstændig anvendt.
   Artikel 4
   Videnskabeligt og teknisk samarbejde om ansvarligt fiskeri
   1.   Parterne forpligter sig til at fremme ansvarligt fiskeri i Elfenbenskystens farvande efter principperne om ikkediskrimination af de forskellige flåder, der fisker i disse farvande.
   2.   I protokollens gyldighedsperiode samarbejder Den Europæiske Union og Elfenbenskystens myndigheder om at følge udviklingen i ressourcernes tilstand i Elfenbenskystens fiskerizone.
   3.   Parterne forpligter sig til at fremme samarbejdet i underområdet om et ansvarligt fiskeri bl.a. gennem Den Internationale Kommission for Bevarelse af Tunfiskebestanden i Atlanterhavet (ICCAT) og alle andre berørte subregionale eller internationale organisationer. Begge parter forpligter sig til at respektere alle henstillinger fra ICCAT.
   4.   Efter aftalens artikel 4 holder parterne samråd, på basis af henstillinger og afgørelser fra ICCAT og den bedste videnskabelige rådgivning, med hinanden i Den Blandede Komité (jf. aftalens artikel 3) for i givet fald og eventuelt efter et videnskabeligt møde på subregionalt plan og efter fælles aftale at træffe foranstaltninger, der skal sikre en bæredygtig forvaltning af fiskeressourcerne, og påvirker EU-fartøjernes fiskeri.
   5.   Begge parter samarbejder om at styrke Elfenbenskystens ordninger for fiskerikontrol og fiskeriinspektion.
   Artikel 5
   Revision af fiskerimuligheder efter fælles aftale
   1.   Fiskerimulighederne i artikel 1 kan udvides efter fælles aftale, hvis en sådan udvidelse ifølge det samråd, der er omhandlet i artikel 4, stk. 4, ikke er til hinder for en bæredygtig udnyttelse af Republikken Elfenbenskystens fiskeressourcer. I så fald forhøjes den finansielle modydelse omhandlet i artikel 2, stk. 1, forholdsmæssigt og pro rata temporis.
   2.   Hvis parterne til gengæld bliver enige om at begrænse fiskerimulighederne i artikel 1, nedsættes den finansielle modydelse forholdsmæssigt og pro rata temporis.
   3.   Parterne kan efter samråd også aftale, at fordelingen af fiskerimuligheder mellem de forskellige fartøjskategorier skal revideres, og tager i den forbindelse hensyn til eventuelle henstillinger fra det videnskabelige møde, jf. artikel 4, stk. 4, for så vidt angår forvaltning af de bestande, der ville kunne berøres af en sådan omfordeling. Parterne aftaler en passende justering af den finansielle modydelse, hvis omfordelingen af fiskerimulighederne berettiger det.
   Artikel 6
   Nye fiskerimuligheder og forsøgsfiskeri
   1.   Hvis EU-fartøjerne er interesseret i fiskeri, der ikke er omhandlet i artikel 1, holder Den Europæiske Union samråd med Republikken Elfenbenskysten om eventuel tilladelse til et sådant nyt fiskeri. I forbindelse med dette samråd tager parterne hensyn til relevant videnskabelig rådgivning, bl.a. fra regionale fiskeriorganisationer såsom Komitéen for Fiskeriet i det Østlige Centrale Atlanterhav (CECAF). Parterne aftaler i givet fald betingelserne for de nye fiskerimuligheder og opstillingen af flerårige forvaltningsplaner. Om fornødent ændrer parterne denne protokol og bilaget hertil.
   2.   Efter det samråd, der er omhandlet i artikel 4, stk. 4, kan parterne tillade forsøgsfiskeritogter i Elfenbenskystens fiskerizone for at afprøve den tekniske gennemførlighed og økonomiske rentabilitet af nye former for fiskeri.

               2.1.

               I dette øjemed meddeler Den Europæiske Union Elfenbenskystens myndigheder anmodningerne om licenser til forsøgsfiskeri på grundlag af et teknisk dossier med angivelse af:

                           —

                           fartøjets tekniske specifikationer

                           —

                           skibsofficerernes fagkundskaber om det pågældende fiskeri

                           —

                           forslag til tekniske parametre for forsøgstogtet (varighed, redskab, udforskningsområde osv.).

               2.2.

               Forsøgsfiskeritogter har en varighed på højst seks måneder. De er underlagt betalingen af et gebyr, der er fastsat af Elfenbenskystens myndigheder.

               2.3.

               Der skal være en videnskabelig observatør fra flagstaten og en observatør udvalgt af Elfenbenskystens myndigheder om bord under hele togtets varighed.

               2.4.

               De fangster, der falder inden for rammerne af og tages under forsøgstogtet, forbliver rederens ejendom.

               2.5.

               De udførlige resultater af togtet meddeles Den Blandede Komité med henblik på analyse.

         Artikel 7
   Gældende national lovgivning
   1.   EU-fiskerfartøjerne fisker i Elfenbenskystens farvande efter Elfenbenskystens gældende lovgivning, medmindre andet er bestemt i aftalen og i denne protokol.
   2.   Elfenbenskystens myndigheder underretter hurtigst muligt Den Europæiske Union om enhver lovændring eller ny lovgivning, som berører fiskerisektoren.
   3.   Den Europæiske Union underretter Elfenbenskystens myndigheder om enhver lovændring eller ny lovgivning, som berører Den Europæiske Unions fjernfiskerflåde.
   Artikel 8
   Suspension af protokollens gennemførelse
   1.   Gennemførelsen af denne protokol kan suspenderes på en af parternes initiativ efter samråd i Den Blandede Komité, hvis en eller flere af følgende betingelser gør sig gældende:

               a)

               unormale omstændigheder, jf. fiskeripartnerskabsaftalens artikel 2, litra h), gør det umuligt at fiske i Elfenbenskystens fiskerizone

               b)

               væsentlige ændringer i fastlæggelsen og gennemførelsen af den ene eller anden parts fiskeripolitik, som berører denne protokols bestemmelser

               c)

               hvis konsultationer sættes i gang i medfør af artikel 96 i Cotonouaftalen vedrørende overtrædelse af væsentlige og grundlæggende elementer i menneskerettighederne som fastsat i artikel 9 i den nævnte aftale

               d)

               Den Europæiske Unions betaling af den finansielle modydelse, jf. artikel 2, stk. 2, litra a), udebliver af andre årsager end dem, der er fastsat i denne protokols artikel 9

               e)

               der opstår en alvorlig og uløst tvist mellem de to parter om anvendelsen eller fortolkningen af denne protokol.

         2.   Hvis protokollens anvendelse suspenderes af andre årsager end dem, der er omhandlet i stk. 1, litra c), meddeler den part, der ønsker en sådan suspension, dette skriftligt mindst tre måneder, før suspensionen træder i kraft. Suspension af protokollen af de årsager, der er omhandlet i stk. 1, litra c), træder i kraft, straks efter at beslutningen om suspension er truffet.
   3.   I tilfælde af suspension fortsætter parterne med at holde samråd for at finde en mindelig løsning på tvisten. Når en sådan løsning er fundet, anvendes protokollen på ny, og den finansielle modydelse nedsættes forholdsmæssigt og pro rata temporis efter, hvor længe protokollens anvendelse har været suspenderet.
   Artikel 9
   Suspension og revision af den finansielle modydelse
   1.   Den finansielle modydelse, der er omhandlet i artikel 2, stk. 2, litra a) og b), kan revideres eller suspenderes efter samråd i Den Blandede Komité, hvis en eller flere af følgende betingelser gør sig gældende:

               a)

               unormale omstændigheder, jf. fiskeripartnerskabsaftalens artikel 2, litra h), gør det umuligt at fiske i Elfenbenskystens fiskerizone

               b)

               væsentlige ændringer i fastlæggelsen og gennemførelsen af den ene eller anden parts fiskeripolitik, som berører denne protokols bestemmelser

               c)

               hvis konsultationer sættes i gang i medfør af artikel 96 i Cotonouaftalen vedrørende overtrædelse af væsentlige og grundlæggende elementer i menneskerettighederne som fastsat i artikel 9 i den nævnte aftale.

         2.   Den Europæiske Union kan helt eller delvis revidere eller suspendere betalingen af den særlige finansielle modydelse omhandlet i denne protokols artikel 2, stk. 2, litra b), hvis denne finansielle modydelse ikke udnyttes til formålet, eller hvis en evaluering foretaget af Den Blandede Komité viser, at de opnåede resultater ikke stemmer overens med programmeringen.
   3.   Betalingen af den finansielle modydelse genoptages efter samråd og overenskomst mellem parterne, så snart den situation, der gik forud for begivenhederne omhandlet i stk. 1, er bragt i orden, og/eller når resultaterne af den finansielle gennemførelse omhandlet i stk. 2 berettiger det. Betalingen af den særlige finansielle modydelse, der er omhandlet i artikel 2, stk. 2, litra b), kan dog ikke finde sted efter en periode på seks måneder efter protokollens udløb.
   4.   Fiskeritilladelser til EU-fartøjer kan suspenderes sammen med betalingen af den finansielle modydelse, jf. artikel 2, stk. 2, litra a). I tilfælde af genoptagelse forlænges disse fiskeritilladelser med en periode svarende til den periode, hvor fiskeriet har været indstillet.
   5.   I tilfælde af, at Den Europæiske Union ikke betaler den finansielle modydelse, jf. artikel 2, stk. 2, litra a), oplyser Elfenbenskystens myndigheder officielt Den Europæiske Union om den udeblevne betaling, jf. dog bestemmelserne i stk. 1. Den Europæiske Union foretager den fornødne kontrol og betaler i givet fald senest 60 arbejdsdage efter datoen for modtagelse af den officielle anmodning.
   Hvis der ikke er betalt eller givet en behørig begrundelse for den manglende betaling inden for fristen, har Elfenbenskystens myndigheder ret til at suspendere protokollens anvendelse ifølge bestemmelserne i artikel 8. Protokollen anvendes på ny, så snart den pågældende betaling har fundet sted.
   Artikel 10
   Datamatisering af handelen
   1.   Republikken Elfenbenskysten og Den Europæiske Union forpligter sig til hurtigst muligt at indføre de nødvendige datasystemer for elektronisk udveksling af alle oplysninger og dokumenter i forbindelse med aftalens gennemførelse.
   2.   Den elektroniske udgave af et dokument vil under alle omstændigheder være sidestillet med papirudgaven.
   3.   Republikken Elfenbenskysten og Den Europæiske Union underretter straks hinanden om enhver funktionsfejl i edb-systemer. Oplysninger og dokumenter i forbindelse med aftalens gennemførelse erstattes så automatisk af papirudgaver.
   Artikel 11
   Databeskyttelse
   Republikken Elfenbenskysten forpligter sig til altid at behandle alle persondata om EU-fartøjer og deres fiskeri, der indsamles som led i aftalen, med omhu og i overensstemmelse med principperne om fortrolighed og databeskyttelse.
   Artikel 12
   Opsigelse
   1.   Ved opsigelse af denne protokol skal den part, der ønsker at opsige protokollen, mindst seks (6) måneder inden den dato, hvor opsigelsen træder i kraft, skriftligt meddele den anden sin hensigt om at opsige protokollen.
   2.   Efter meddelelsen som omhandlet i foregående stykke indleder parterne samråd.
   Artikel 13
   Midlertidig anvendelse
   Denne protokol anvendes midlertidigt fra den 1. juli 2013.
   Artikel 14
   Ikrafttræden
   Denne protokol træder i kraft på den dato, hvor parterne giver hinanden meddelelse om, at de nødvendige procedurer for dens ikrafttræden er afsluttet.

            For Den Europæiske Union

            For Republikken Elfenbenskysten

   BILAG

      Betingelser for EU-fartøjers fiskeri i Elfenbenskystens fiskerizone

   KAPITEL I

      GENERELLE BESTEMMELSER

   1.   Udpegning af ansvarlige myndigheder
   Med henblik på anvendelsen af dette bilag, og medmindre andet er fastsat, forstås ved enhver henvisning til en ansvarlig myndighed i henholdsvis Den Europæiske Union (EU) og Republikken Elfenbenskysten følgende:

               —

               for EU: Europa-Kommissionen, i givet fald via EU-delegationen i Elfenbenskysten

               —

               for Republikken Elfenbenskysten: ministeriet med ansvar for fiskeri.

         2.   Fiskerizone
   EU-fartøjerne må fiske i farvandene uden for 12 sømil fra basislinjerne med forbehold af bestemmelserne i nedenstående punkt 3.
   3.   Zoner med forbud mod sejlads og fiskeri
   I forbindelse med udstedelsen af fiskerilicensen oplyser Republikken Elfenbenskystens ministerium med ansvar for fiskeri rederne om afgrænsningen af zoner med forbud mod sejlads og fiskeri. EU-delegationen informeres ligeledes.
   4.   Bankkonto
   Inden protokollen træder i kraft, giver Republikken Elfenbenskysten EU meddelelse om, på hvilken bankkonto de beløb, som EU-fartøjerne skal betale i henhold til aftalen, skal indsættes. Omkostningerne i forbindelse med bankoverførslerne betales af rederne.
   KAPITEL II

      BESTEMMELSER FOR ANSØGNING OM OG UDSTEDELSE AF FISKERITILLADELSER

   Ved anvendelsen af bestemmelserne i dette bilag har »licens« samme betydning som begrebet »fiskeritilladelse«, der er defineret i EU-lovgivningen.
   1.   Forudsætninger for tildeling af fiskerilicens — berettigede fartøjer
   Kun EF-fartøjer, der opfylder visse betingelser, kan få udstedt licens til fiskeri i Elfenbenskystens fiskerizone. De skal til dette formål være registreret i EU-fiskerflåderegisteret.
   Et fartøj har kun lov til at fiske i Elfenbenskystens fiskerizone, hvis rederen, fartøjsføreren og selve fartøjet ikke har forbud mod at fiske der. De må ikke have noget mellemværende med Elfenbenskystens myndigheder, dvs. de skal have opfyldt alle tidligere indgåede forpligtelser i forbindelse med deres fiskeri i Elfenbenskysten i henhold til de fiskeriaftaler, der er indgået med EU.
   2.   Ansøgning om licens
   EU's myndigheder sender senest 30 arbejdsdage før datoen for den ønskede gyldighedsperiodes begyndelse, elektronisk eller på en anden hurtig måde, en ansøgning for hvert fartøj, der ønsker at fiske i henhold til aftalen, til Elfenbenskystens ministerium med ansvar for fiskeri.
   Ansøgninger sendes til ministeriet med ansvar for fiskeri på en formular som vist i tillæg 1.
   Sammen med hver licensansøgning indsendes følgende dokumenter:

               —

               bevis for betaling af det faste forskud for licensens gyldighedsperiode

               —

               et farvefotografi af fartøjet (set fra siden) og hjælpefartøjerne og af udstyret til opsporing af fisk fra luften

               —

               en illustration og en detaljeret beskrivelse af de anvendte fiskeredskaber.

         Ved fornyelse af en licens efter den gældende protokol skal ansøgningen om fornyelse for et fartøj, hvis tekniske specifikationer ikke er blevet ændret, blot ledsages af et bevis for betaling af afgiften.
   3.   Fast afgift
   Afgiften indbetales på en konto anvist af Elfenbenskystens myndigheder, jf. dette bilags kapitel 1, stk. 4.
   Afgifterne omfatter alle nationale og lokale afgifter undtagen havneafgifter og gebyrer for tjenesteydelser.
   4.   Foreløbig liste over fartøjer med fiskeritilladelse
   Så snart Republikken Elfenbenskysten har modtaget ansøgningerne om fiskeritilladelse, opstiller den en foreløbig liste over ansøgerfartøjerne. Denne liste sendes straks til den nationale fiskerikontrolmyndighed og EU.
   EU sender en kopi af den foreløbige liste til rederen eller dennes repræsentant. Hvis EU's kontor er lukket, kan Elfenbenskysten sende kopien af den foreløbige liste direkte til rederen eller dennes repræsentant. Fartøjerne har tilladelse til at fiske, så snart de er opført på ovennævnte foreløbige liste. I så fald skal de pågældende fartøjer altid medføre en kopi af den foreløbige liste, indtil de har fået udstedt fiskeritilladelse.
   5.   Udstedelse af licenser
   Licenserne for alle fartøjer udstedes af Elfenbenskystens ministerium med ansvar for fiskeri til rederne eller deres repræsentanter via Den Europæiske Unions delegation i Elfenbenskysten senest 21 arbejdsdage efter, at ministeriet har modtaget al dokumentation omhandlet i punkt 2.
   Licenser gælder i ét år og kan fornyes. De udstedes for perioden fra den 1. juli til den 30. juni året efter.
   6.   Liste over fartøjer med fiskeritilladelse
   Så snart Republikken Elfenbenskysten har udstedt licensen, opstiller den hurtigst muligt en endelig liste over de fartøjer, der har tilladelse til at fiske i Elfenbenskystens fiskerizone. Denne liste sendes straks til den nationale fiskerikontrolmyndighed og EU og erstatter ovennævnte foreløbige liste.
   7.   Overdragelse af licens
   Licensen udstedes for et bestemt fartøj og kan ikke overdrages. I tilfælde af påvist force majeure, som f.eks. tab eller længerevarende oplægning af et fartøj på grund af alvorlige tekniske skader, kan et fartøjs licens på anmodning af EU dog erstattes med en ny licens til et andet fartøj af samme kategori, jf. protokollens artikel 1, uden at der skal betales afgift på ny. I så fald lægges de to fartøjers samlede fangster til grund ved beregningen af, om der eventuelt skal betales mere i afgift.
   Rederen for det fartøj, der skal erstattes, eller dennes repræsentant indgiver den annullerede licens til Elfenbenskystens ministerium med ansvar for fiskeri via Den Europæiske Unions delegation.
   Den nye licens får virkning fra den dato, hvor rederen indgiver den annullerede licens til Elfenbenskystens ministerium med ansvar for fiskeri. Den Europæiske Unions delegation og Elfenbenskysten oplyses om overdragelsen af licensen.
   8.   Medførelse af licensen om bord
   Licensen skal altid medføres om bord. Fartøjerne har dog tilladelse til at fiske, så snart de er opført på ovennævnte foreløbige liste, jf. dette kapitels punkt 4.
   KAPITEL III

      LICENSBETINGELSER — AFGIFTER OG FORSKUD

   1.   Afgiften pr. ton fangst i Elfenbenskystens fiskerizone er fastsat til 35 EUR for notfartøjer til tunfiskeri og langlinefartøjer med flydeline.
   2.   Licenserne udstedes efter indbetaling til de ansvarlige nationale myndigheder af følgende faste beløb:

               —

               5 390 EUR pr. notfartøj til tunfiskeri svarende til afgiften for en årlig fangst på 154 tons

               —

               1 960 EUR pr. langlinefartøj med flydeline svarende til afgiften for en årlig fangst på 56 tons.

         3.   Medlemsstaterne giver senest den 15. juni hvert år Europa-Kommissionen meddelelse om, hvor meget der er fanget i det forløbne år som bekræftet af de videnskabelige institutter omhandlet i punkt 6.
   4.   Europa-Kommissionen udarbejder senest den 31. juli i år n+1 en endelig opgørelse over, hvor meget der skal betales i afgift for år n, på grundlag af de enkelte rederes fangstopgørelser som bekræftet af de videnskabelige institutter.
   5.   Opgørelsen meddeles Elfenbenskystens ministerium med ansvar for fiskeri og rederne på samme tid via medlemsstaterne.
   6.   Hvis den endelige opgørelse lyder på et højere beløb end den forudbetalte faste afgift for fiskeritilladelsen, betaler rederen saldoen til Republikken Elfenbenskysten inden 45 dage, medmindre rederen har gjort indsigelse.
   7.   Hvis den endelige opgørelse resulterer i et beløb, der er lavere end forskuddet omhandlet i dette afsnits punkt 2, får rederen dog ikke det overskydende beløb tilbagebetalt.
   KAPITEL IV

      FANGSTRAPPORTERING

   1.   Fiskerilogbog
   Føreren af et EU-fartøj, der fisker i henhold til aftalen, fører en fiskerilogbog som vist i tillæg 3 til dette bilag for hver fiskerikategori.
   Fiskerilogbogen udfyldes af fartøjsføreren for hver dag, hvor fartøjet befinder sig i Elfenbenskystens fiskerizone.
   Fartøjsføreren registrerer hver dag i fiskerilogbogen fangstmængden af hver art, identificeret ved artens alfa-3-FAO-kode, om bord, udtrykt i kilogram levende vægt eller i givet fald antal fisk. For hver hovedart registrerer fartøjsføreren også nulfangst. Fartøjsføreren registrerer i fiskerilogbogen også hver dag den eventuelle udsmidsmængde af hver art, udtrykt i kilogram levende vægt eller i givet fald antal fisk.
   Fiskerilogbogen udfyldes letlæseligt med blokbogstaver og underskrives af fartøjsføreren.
   Fartøjsføreren er ansvarlig for, at de data, der registreres i fiskerilogbogen, er korrekte.
   2.   Fangstopgørelse
   Fartøjsføreren rapporterer fartøjets fangster ved til ministeriet med ansvar for fiskeri at indgive sine fiskerilogbøger for den periode, hvor fartøjet har befundet sig i Elfenbenskystens fiskerizone. Han sender samtidigt en kopi til Elfenbenskystens Centre de Recherche Océanologique (CRO) og et af de følgende videnskabelige institutter:

               i.

               IRD (Institut de Recherche pour le Développement)

               ii.

               IEO (Instituto Español Oceanografia)

               iii.

               INIAP (Instituto Nacional de Investigação Agrària é das Pescas).

         Fiskerilogbøgerne indgives efter følgende nærmere bestemmelser:

               i.

               ved anløb af havn i Elfenbenskysten afleveres hver original fiskerilogbog til Elfenbenskystens lokale repræsentant, der videregiver den til Elfenbenskystens myndigheder, som skriftligt bekræfter modtagelsen

               ii.

               hvis fiskerfartøjet forlader Elfenbenskystens fiskerizone uden at have anløbet havn i Elfenbenskysten, indgives fiskerilogbogen senest 30 dage efter, at fartøjet har forladt Elfenbenskystens fiskerizone, på en af følgende måder:

                           a)

                           pr. e-mail (foretrækkes)

                           b)

                           pr. post

                           c)

                           eller pr. telefax.

         Faxnummer, telefonnummer og e-mailadresse skal meddeles ved fiskerilicensens udstedelse. Elfenbenskysten giver hurtigst muligt de berørte fartøjer og EU meddelelse om eventuelle ændringer af e-mailadresse, telefonnummer eller radiofrekvens.
   Hvis bestemmelserne i dette kapitel ikke overholdes, forbeholder Elfenbenskystens regering sig ret til at suspendere det pågældende fartøjs licens, indtil formaliteterne er bragt i orden, og til at idømme det pågældende fartøjs reder sanktioner efter Elfenbenskystens gældende lovgivning. Den Europæiske Union og flagmedlemsstaten underrettes herom.
   3.   Overgang til et elektronisk system
   De to parter erklærer, at de begge har til hensigt at bane vejen for overgangen til et elektronisk fangstindberetningssystem på grundlag af de specifikke tekniske krav, der er fastlagt i tillæg 5. Parterne er enige om inden for rammerne af Den Blandede Komité at fastlægge de nærmere bestemmelser for denne overgang med henblik på at gøre systemet operationelt den 31. december 2014.
   KAPITEL V

      PÅMØNSTRING AF SØFOLK

   1.   Rederne påtager sig at påmønstre statsborgere fra AVS-landene på de vilkår og inden for de grænser, der er fastsat nedenfor:

               —

               for flåden af notfartøjer til tunfiskeri skal mindst 20 % af de søfolk, der påmønstres i tunfangstsæsonen i tredjelandets fiskerizone, være AVS-søfolk

               —

               for flåden af langlinefartøjer med flydeline skal mindst 20 % af de søfolk, der påmønstres i tunfangstsæsonen i tredjelandets fiskerizone, være AVS-søfolk.

         2.   Rederne bestræber sig på fortrinsvis at påmønstre søfolk fra Elfenbenskysten.
   3.   ILO-erklæringen om grundlæggende principper og rettigheder på arbejdet gælder automatisk for søfolk påmønstret EU-fartøjer. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-diskrimination, hvad angår beskæftigelse og erhverv.
   4.   AVS-søfolkenes ansættelseskontrakter, som de underskrivende parter får en kopi af, indgås mellem redernes repræsentant(er) på den ene side og søfolkene og/eller deres fagforeninger eller disses repræsentanter på den anden side. Disse kontrakter skal sikre, at søfolkene er tilmeldt den socialsikringsordning, de hører ind under, og som omfatter livsforsikring, sygeforsikring og ulykkesforsikring.
   5.   AVS-søfolkenes hyre betales af rederne. Den aftales med rederne eller disses repræsentanter på den ene side og fagforeningerne eller disses repræsentanter på den anden side. AVS-søfolkenes lønvilkår må ikke være dårligere end dem, der gælder for besætningsmedlemmer i deres respektive lande, og under ingen omstændigheder dårligere end ILO-normerne.
   6.   Enhver sømand, der er påmønstret et EU-fartøj, skal melde sig hos føreren af det udpegede fartøj dagen før den foreslåede påmønstringsdato. Møder sømanden ikke frem på den dato og det tidspunkt, der er fastsat for påmønstring, fritages rederen automatisk for forpligtelsen til at påmønstre vedkommende.
   7.   Rederne forelægger hvert år oplysninger om de påmønstrede søfolk. Disse oplysninger skal omfatte antallet af søfolk fra:

               —

               Den Europæiske Union

               —

               et AVS-land, idet søfolk fra Elfenbenskysten anføres særskilt fra andre AVS-nationaliteter

               —

               lande uden for AVS og EU.

         KAPITEL VI

      TEKNISKE FORANSTALTNINGER

   De tekniske foranstaltninger, der gælder for fartøjer med fiskerilicens med hensyn til zone, fiskeredskaber og bifangster, er fastsat i specifikationsbladene i tillæg 2 til dette bilag.
   Fartøjerne skal respektere de foranstaltninger og henstillinger, som ICCAT har vedtaget for området med hensyn til fiskeredskaber og disses tekniske specifikationer samt alle andre tekniske foranstaltninger i forbindelse med fiskeri.
   KAPITEL VII

      OBSERVATØRER

   1.   Fartøjer, der har lov til at fiske i Elfenbenskystens farvande i henhold til aftalen, skal tage observatører udpeget af den kompetente regionale fiskeriorganisation (RFO) om bord på følgende vilkår:

               1.1.

               EU-fartøjerne skal på anmodning af de kompetente myndigheder tage en observatør om bord, der er udpeget af disse myndigheder, og som har til opgave at kontrollere fangster taget i Elfenbenskystens farvande.

               1.2.

               Den kompetente myndighed opstiller en liste over de fartøjer, der skal tage en observatør om bord, og en liste over de observatører, der er udpeget hertil. Disse lister skal holdes ajourførte. De meddeles Den Europæiske Union, så snart de er opstillet, og derpå hver tredje måned, hvis de er blevet ajourført.

               1.3.

               Den kompetente myndighed meddeler de berørte redere eller deres repræsentanter navnet på den observatør, der er udpeget til at skulle om bord på fartøjet, samtidig med udstedelsen af licensen eller senest 15 dage inden den fastsatte dato for observatørens ombordtagning.

         2.   Observatøren bliver om bord, så længe en fangstrejse varer. På udtrykkelig anmodning af Elfenbenskystens kompetente myndigheder kan opholdet om bord dog spredes over flere fangstrejser alt efter den gennemsnitlige varighed af et givet fartøjs planlagte fangstrejser. En sådan anmodning skal fremsættes af den kompetente myndighed, samtidig med at den meddeler navnet på den observatør, der er udpeget til at skulle om bord på det pågældende fartøj.
   3.   Betingelserne for observatørens ombordtagning aftales mellem rederen eller dennes repræsentant og den kompetente myndighed.
   4.   Observatøren tages om bord i den havn, som rederen har valgt, ved indledningen af den første fangstrejse i Elfenbenskystens farvande efter meddelelse af listen over udpegede fartøjer.
   5.   De berørte redere meddeler inden to uger og senest ti dage i forvejen, på hvilken dato og i hvilken havn i underregionen observatøren tages om bord.
   6.   Tages observatøren om bord i et land uden for underregionen, afholder rederen hans rejseudgifter. Hvis et fartøj med en regional observatør om bord forlader den regionale fiskerizone, træffes alle fornødne foranstaltninger til at sikre, at observatøren for reders regning kommer tilbage så hurtigt som muligt.
   7.   Hvis observatøren ikke er på det aftalte ombordtagningssted senest 12 timer efter det aftalte tidspunkt, fritages rederen automatisk for forpligtelsen til at tage den pågældende observatør om bord.
   8.   Observatøren behandles om bord som officer. Så længe fartøjet befinder sig i Elfenbenskystens farvande, har observatøren til opgave:

               8.1.

               at observere fartøjernes fiskeri

               8.2.

               at kontrollere de fiskende fartøjers position

               8.3.

               at udtage biologiske prøver som led i videnskabelige programmer

               8.4.

               at registrere, hvilke fiskeredskaber der anvendes

               8.5.

               at kontrollere logbogsoplysningerne om fangsterne i Elfenbenskystens farvande

               8.6.

               at kontrollere bifangstprocenterne og anslå størrelsen af udsmidet af salgbare fiskearter

               8.7.

               på passende måde at meddele fangstdata, herunder mængden af fangster og bifangster om bord, til sin kompetente myndighed.

         9.   Fartøjsførerne gør deres yderste for at sikre observatørernes fysiske sikkerhed og velfærd under observatørernes udførelse af de pålagte opgaver.
   10.   Observatøren skal have adgang til alle faciliteter, der er nødvendige for, at han kan udføre sine opgaver. Fartøjsføreren skal give observatøren adgang til de kommunikationsmidler, som er nødvendige for, at han kan udføre sine opgaver, til de dokumenter, der direkte vedrører fartøjets fiskeri, herunder logbog og navigationsbog, samt til de dele af fartøjet, hvortil adgang er nødvendig, for at observatøren lettere kan udføre sine opgaver.
   11.   Under sit ophold om bord skal observatøren:

               11.1.

               træffe alle relevante forholdsregler for at sikre, at vedkommendes ombordtagning og tilstedeværelse om bord ikke afbryder eller hæmmer fiskeriet

               11.2.

               behandle materiel og udstyr om bord med respekt og respektere, at alle dokumenter, der tilhører fartøjet, er fortrolige.

         12.   Observatøren udarbejder ved observationsperiodens afslutning, og inden han forlader fartøjet, en aktivitetsrapport, der sendes til de kompetente myndigheder med kopi til Den Europæiske Union. Han underskriver den i nærværelse af fartøjsføreren, som kan tilføje eller anmode om at få tilføjet eventuelle relevante bemærkninger, der hver skal efterfølges af hans underskrift. Fartøjsføreren får en kopi af rapporten, når den videnskabelige observatør går fra borde.
   13.   Rederen afholder udgifterne til kost og logi til observatørerne, idet observatørernes kost og logi skal være af samme standard som officerernes, alt efter mulighederne om bord.
   14.   Observatørens løn og sociale bidrag betales af den kompetente myndighed.
   15.   Parterne holder hurtigst muligt samråd med de relevante tredjelande om oprettelse af en ordning med regionale observatører og om valg af den kompetente RFO. Indtil der bliver indført en ordning med regionale observatører, tager de fartøjer, der har lov til at fiske i Elfenbenskystens fiskerizone i henhold til aftalen, observatører om bord, der er udpeget af Elfenbenskystens myndigheder efter ovennævnte regler, i stedet for regionale observatører.
   KAPITEL VIII

      KONTROL OG INSPEKTION

   1.   Indsejling i og udsejling af fiskerizonen

               1.1.

               EU-fartøjerne skal mindst 3 timer i forvejen give Elfenbenskystens kompetente fiskerikontrolmyndigheder meddelelse om, at de agter at sejle ind i eller ud af Elfenbenskystens fiskerizone.
               Når fartøjet meddeler, at det agter at sejle ind i eller ud af fiskerizonen, meddeler det bl.a.:

                           i.

                           forventet dato, klokkeslæt og position for ind- eller udsejling

                           ii.

                           mængde af hver art om bord, identificeret ved artens alfa-3-FAO-kode, udtrykt i kilogram levende vægt eller i givet fald antal fisk

                           iii.

                           varernes præsentation.

               1.2.

               Opgørelserne sendes om muligt pr. e-mail, men ellers pr. fax. Republikken Elfenbenskysten anerkender straks modtagelsen pr. e-mail eller fax.

               1.3.

               Et fartøj, der afsløres i at fiske, uden at det har underrettet Elfenbenskystens kompetente myndigheder herom, betragtes som et fartøj, der fisker ulovligt.

         2.   Inspektionsprocedurer

               2.1.

               Førerne af EU-fartøjer, der fisker i Elfenbenskystens fiskerizoner, skal tillade tjenestemænd fra Elfenbenskysten, der er behørigt befuldmægtiget og kan identificeres som fiskeriinspektion og -kontrol, at udføre deres opgaver.

               2.2.

               Sådanne tjenestemænd må ikke opholde sig om bord længere end nødvendigt for at udføre deres opgaver.

               2.3.

               Ved afslutningen af hver inspektion udarbejder Elfenbenskystens inspektører en inspektionsrapport. Føreren af EU-fartøjet kan anføre eventuelle bemærkninger i inspektionsrapporten. Inspektionsrapporten underskrives af den kontrollør, som udarbejder rapporten, og af EU-fartøjets fører. Fartøjsførerens underskrift af inspektionsrapporten indskrænker ikke rederens ret til at forsvare sig i forbindelse med overtrædelsesproceduren. Nægter han at underskrive dokumentet, skal han skriftligt præcisere hvorfor, og inspektøren anfører »underskrift nægtet«. De Elfenbenskystens inspektører giver EU-fartøjets fører en kopi af inspektionsrapporten, inden de forlader fartøjet.

               2.4.

               Førere af EU-fartøjer, der lander eller omlader fangster i en af Elfenbenskystens havne, skal tillade tjenestemænd fra Elfenbenskysten, der er behørigt befuldmægtiget og kan identificeres som fiskeriinspektion og -kontrol, at kontrollere disse aktiviteter. Efter hver inspektion og kontrol udstedes der en attest til fartøjets fører.

               2.5.

               Elfenbenskysten kan give EU tilladelse til at deltage i inspektionerne som observatør.

         3.   Omladning

               3.1.

               EU-fartøjer, som ønsker at foretage omladning af fangster i Elfenbenskystens farvande, gør dette i en af Elfenbenskystens havne og/eller havnes red.

               3.2.

               Fartøjernes redere skal mindst 24 timer i forvejen meddele Elfenbenskystens kompetente myndigheder følgende oplysninger:

                           —

                           de omladende fiskerfartøjers navne

                           —

                           transportfartøjets navn, IMO-nummer og flagstat

                           —

                           mængden (i ton) af hver art, der skal omlades

                           —

                           omladningsdato og -sted.

               3.3.

               Omladning betragtes som udsejling af Elfenbenskystens fiskerizone. Fartøjsførerne skal derfor sende deres fangstopgørelser til Elfenbenskystens kompetente myndigheder og meddele, om de agter at fortsætte fiskeriet eller forlade Elfenbenskystens fiskerizone.

               3.4.

               Al anden omladning af fangster end nævnt i ovenstående punkter er forbudt i Elfenbenskystens fiskerizone. Ved overtrædelse af denne bestemmelse, kan overtræderen idømmes sanktioner efter Elfenbenskystens gældende lovgivning.

         KAPITEL IX

      SATELLITBASERET FARTØJSOVERVÅGNINGSSYSTEM (FOS)

   1.   Fartøjspositionsmeldinger — FOS
   EU-fartøjer med fiskerilicens skal, når de befinder sig i Elfenbenskystens fiskerizone, være udstyret med et satellitbaseret fartøjsovervågningssystem (FOS), som sikrer automatisk og løbende transmission hver time af fartøjernes position til fiskeriovervågningscentret (FOC) i fartøjernes flagstat.
   Hver positionsmelding skal indeholde følgende oplysninger:

               a.

               fartøjets identifikation

               b.

               fartøjets seneste geografiske position (længde, bredde) med en fejlmargin på under 500 m og et konfidensinterval på 99 %

               c.

               dato og klokkeslæt for registrering af position

               d.

               fartøjets fart og kurs.

         Hver melding skal opfylde de krav til format, der er fastsat i tillæg 4 til bilaget. Den første position, der registreres efter indsejling i Elfenbenskystens fiskerizone, identificeres ved koden »ENT«. Alle efterfølgende positioner identificeres ved koden »POS«, bortset fra den første position, der registreres efter udsejling af Elfenbenskystens fiskerizone, og som identificeres ved koden »EXI«.
   Flagstatens FOC er ansvarlig for automatisk behandling og i givet fald elektronisk transmission af positionsmeldinger. Positionsmeldingerne registreres på en sikker måde og opbevares i tre år.
   2.   Fartøjets fremsendelse af positionsmeldinger i tilfælde af driftssvigt i FOS
   Fartøjsføreren sørger for, at fartøjets FOS altid er fuldt funktionsdygtigt, og at positionsmeldinger sendes korrekt til flagstatens FOC.
   Hvis fartøjets FOS er defekt, skal det repareres eller udskiftes inden en måned. Efter udløbet af denne frist har fartøjet ikke længere tilladelse til at fiske i Elfenbenskystens fiskerizone.
   Fartøjer, der fisker i Elfenbenskystens fiskerizone med defekt FOS, sender deres positionsmeldinger med alle obligatoriske oplysninger pr. e-mail, via radio eller pr. fax til flagstatens FOC mindst hver fjerde time, jf. stk. 1.
   3.   Sikker fremsendelse af positionsmeldinger til Republikken Elfenbenskysten
   Flagstatens FOC sender automatisk de berørte fartøjers positionsmeldinger til Elfenbenskystens FOC, så snart sidstnævnte har kapaciteten til at modtage disse meldinger. Flagstatens og Republikken Elfenbenskystens FOC udveksler e-mailadresser og giver hurtigst muligt hinanden meddelelse om eventuelle ændringer heraf.
   Fremsendelsen af positionsmeldinger mellem flagstatens og Republikken Elfenbenskystens FOC sker elektronisk gennem et sikkert kommunikationssystem.
   Elfenbenskystens FOC underretter hurtigst muligt flagstatens FOC og EU, hvis der ikke længere regelmæssigt modtages positionsmeldinger for et fartøj med licens, og det pågældende fartøj ikke har meddelt, at det er sejlet ud af fiskerizonen.
   4.   Funktionsfejl i kommunikationssystemet
   Republikken Elfenbenskysten er ansvarlig for, at dets elektroniske udstyr er kompatibelt med det elektroniske udstyr, som flagstatens FOC anvender, og giver hurtigst muligt EU meddelelse om eventuelle funktionsfejl i forbindelse med fremsendelse og modtagelse af positionsmeldinger med henblik på snarest muligt at få løst det pågældende tekniske problem. Eventuelle tvister forelægges for Den Blandede Komité.
   Fartøjsføreren betragtes om ansvarlig for enhver påvist manipulation af fartøjets FOS med henblik på at forstyrre systemets drift eller forfalske positionsmeldinger. Enhver overtrædelse straffes efter Elfenbenskystens gældende lovgivning.
   5.   Ændring af positionsmeldingshyppighed
   Ved begrundet mistanke om overtrædelse kan Republikken Elfenbenskysten sende en anmodning til flagstatens FOC med kopi til EU om at reducere positionsmeldingsintervallet for et fartøj til intervaller på tredive minutter i en vis undersøgelsesperiode. Republikken Elfenbenskysten skal hurtigst muligt sende dette bevismateriale til flagstatens FOC og EU. Flagstatens FOC sender hurtigst muligt positionsmeldingerne efter den nye hyppighed til Republikken Elfenbenskysten.
   Når undersøgelsesperioden afsluttes, oplyser Republikken Elfenbenskysten straks flagstatens FOC og EU herom; de oplyses efterfølgende om en eventuel opfølgning af denne undersøgelse.
   KAPITEL X

      OVERTRÆDELSER

   1.   Behandling af overtrædelser
   Alle overtrædelser, som begås af et EU-fartøj med licens, jf. bestemmelserne i dette bilag, registreres i en inspektionsrapport. Denne rapport sendes til EU og flagstaten inden for en frist på syv hverdage.
   2.   Opbringning — informationsmøde
   EU-fartøjer, der har begået en overtrædelse, kan pålægges at indstille fiskeriet og, hvis fartøjet befinder sig på havet, anløbe havn i Elfenbenskysten.
   Republikken Elfenbenskysten giver EU meddelelse om enhver opbringning af EU-fartøjer med licens senest 24 timer efter opbringning. Sammen med en sådan meddelelse fremlægges der bevis for den pågældende overtrædelse.
   Inden der træffes foranstaltninger over for fartøjet, fartøjsføreren, besætningen eller lasten, bortset fra foranstaltninger, der skal sikre beviserne, udpeger Republikken Elfenbenskysten en efterforsker og arrangerer på anmodning af EU senest én arbejdsdag efter meddelelsen om fartøjets tilbageholdelse et informationsmøde for at få belyst de forhold, der førte til fartøjets tilbageholdelse, og for at informere om de foranstaltninger, der vil kunne blive truffet. Fartøjets flagstat kan sende en repræsentant til sådanne informationsmøder.
   3.   Sanktioner i forbindelse med overtrædelse — mæglingsprocedure
   Sanktionen for overtrædelsen fastsættes af Republikken Elfenbenskysten efter gældende national lovgivning.
   Hvis en overtrædelse skal afgøres ved en retlig procedure, indledes der, inden en sådan procedure iværksættes, og forudsat at der ikke er begået nogen kriminel handling, en mæglingsprocedure mellem Republikken Elfenbenskysten og rederen eller dennes repræsentant for at bestemme sanktionens art og størrelse. Repræsentanter for fartøjets flagstat og EU kan deltage i en sådan mæglingsprocedure. Mæglingsproceduren afsluttes senest tre dage efter meddelelsen om fartøjets opbringning.
   4.   Retlig procedure — bankgaranti
   Hvis mæglingsproceduren slår fejl, og overtrædelsen indbringes for den ansvarlige retlige myndighed, stiller det overtrædende fartøjs reder en bankgaranti i en bank udpeget af Republikken Elfenbenskysten på et beløb, der fastsættes af Republikken Elfenbenskysten, og som skal dække udgifterne i forbindelse med fartøjets opbringning, den forventede bøde og en eventuel erstatning. Bankgarantien frigives først, når den retlige procedure er afsluttet.
   Bankgarantien frigives og betales tilbage til rederen staks efter domsafsigelsen således:

               a.

               det fulde beløb, hvis der ikke er idømt nogen sanktion

               b.

               saldobeløbet, hvis der idømmes en sanktion i form af en bøde, der er mindre end den stillede bankgaranti.

         Republikken Elfenbenskysten underretter EU om resultatet af den retlige procedure senest syv hverdage efter domsafsigelse.
   5.   Frigivelse af fartøj og besætning
   Fartøjet og dets besætning kan forlade havnen:

               —

               efter at de forpligtelser, som følger af mæglingsproceduren, er opfyldt, eller

               —

               efter at der er stillet bankgaranti.

         Tillæg

               1.

               Licensansøgningsskema

               2.

               Fiskeridatablad

               3.

               ICCAT-logbog

               4.

               FOS-positionsmeldingens format

               5.

               Elektronisk registrering af fiskeri (EIS).

         Tillæg 1

      Skema til ansøgning om licens

   FISKERIAFTALEN MELLEM ELFENBENSKYSTEN OG DEN EUROPÆISKE UNION
   ANSØGNING OM FISKERILICENS

   Tillæg 2

      Datablad

   NOTFARTØJER MED FRYSEANLÆG TIL TUNFISKERI OG LANGLINEFARTØJER

                           1.

                           Fiskerizone:

               Uden for 12 sømil fra basislinjen.

                           2.

                           Tilladte fiskeredskaber:

               Not
               Flydeline

                           3.

                           Forbudte arter:

               I henhold til konventionen om beskyttelse af migrerende arter og ICCAT's resolutioner er fiskeri efter brugde (Cetorhinus maximus), stor hvid haj (Carcharodon carcharias), storøjet rævehaj (Alopias superciliosus), hammerhaj af Sphyrnidae-familien (undtagen huehammerhaj), oceanisk hvidtippet haj (Carcharhinus longimanus) og silkehaj (Carcharhinus falciformis) forbudt. Fiskeri efter sandtigerhaj (Carcharias taurus) og gråhaj (Galeorhinus galeus) er forbudt.
               De to parter holder samråd i Den Blandede Komité for at ajourføre denne liste på grundlag af videnskabelige anbefalinger.

                           4.

                           Tilladt tonnage/afgifter:

                           4.1.

                           Yderligere afgift pr. ton fangst

               35 EUR/t

                           4.2.

                           Fast årlig afgift:

               5 390 EUR for 154 tons for notfartøjer
               1 960 EUR for 56 tons for langlinefartøjer

                           4.3.

                           Antal fartøjer med fiskeritilladelse:

               28 notfartøjer
               10 langlinefartøjer

         Tillæg 3

      Fiskerilogbog

   Tillæg 4

      FOS-positionsmeldingens format

   FREMSENDELSE AF FOS-MEDDELELSER TIL ELFENBENSKYSTEN POSITIONSMELDING

               Data

               Feltkode

               Obligatorisk/fakultativ

               Bemærkninger

               Recordstart

               SR

               O

               Systemdata — viser, at ny record starter

               Destinationsadresse

               AD

               O

               Meddelelsesdata — modtagerens Alfa-3-ISO-landekode

               Kilde

               FR

               O

               Meddelelsesdata — afsenderens Alfa-3-ISO-landekode

               Nummer

               RN

               F

               Meddelelsesdata — underretningens serienummer i det relevante år

               Meddelelsestype

               TM

               O

               Meddelelsesdata — meddelelsestype »ENT«, »POS« eller »EXI«

               Fartøjets navn

               NA

               F

               Fartøjets navn

               Eksternt registreringsnummer

               XR

               F

               Fartøjsdata — fartøjets havnekendingsbogstaver og -nummer på siden af fartøjet

               Radiokaldesignal

               RC

               O

               Fartøjsdata — fartøjets internationale radiokaldesignal

               EU-flåderegisternummer

               IR

               F

               Fartøjsdata — entydigt fartøjsnummer i form af flagstatens alfa-3-ISO-landekode efterfulgt af et nummer

               Breddegrad

               LT

               O

               Positionsdata — position ± 99.999 (WGS-84)

               Længdegrad

               LG

               O

               Positionsdata — position ± 999.999 (WGS-84)

               Fart

               SP

               O

               Positionsdata — fartøjets fart i knob med én decimal

               Kurs

               CO

               O

               Positionsdata — fartøjets kurs på en 360°-skala

               Dato

               DA

               O

               Positionsdata — UTC-dato for position (ÅÅÅÅMMDD)

               Klokkeslæt

               TI

               O

               Positionsdata — UTC-klokkeslæt for position (TTMM)

               Recordslutning

               ER

               O

               Systemdata — viser, at record er afsluttet

         Format
   Transmission af data struktureres således:

               —

               en dobbelt skråstreg (//) og bogstaverne »SR« angiver starten på en meddelelse

               —

               en dobbelt skråstreg (//) og en feltkode angiver starten på et dataelement

               —

               der anvendes en enkelt skråstreg (/) som separator mellem feltkode og data

               —

               datapar adskilles ved et mellemrum

               —

               bogstaverne »ER« og en dobbelt skråstreg (//) angiver record afsluttet.

         Tillæg 5

      Elektronisk registrering af fiskeri

   Elektronisk registrerings- og indberetningssystem

               1.

               Ethvert EU-fartøj, der fisker i henhold til denne protokol, skal være udstyret med et elektronisk registrerings- og indberetningssystem, herefter kaldet EIS (elektronisk indberetningssystem), som er operationelt og i stand til at registrere og fremsende data vedrørende fiskeri, så længe fartøjet befinder sig i Elfenbenskystens farvande. Et EU-fartøj, som ikke er udstyret med EIS, eller hvis EIS ikke fungerer, må ikke påbegynde fiskeri i Elfenbenskystens farvande.

               2.

               Flagmedlemsstaten og Elfenbenskysten sikrer, at deres nationale fiskeriovervågningscenter (FOS) er udstyret med edb-udstyr og råder over det programmel, der er nødvendigt til at sikre en automatisk fremsendelse af EIS-data i det XML-format, der findes på http://ec.europa.eu/cfp/control/codes/index_en.htm, og elektronisk lagring af EIS-data i en periode på mindst tre år. Enhver ændring eller ajourføring af formatet skal være identificeret og dateret og træder i kraft efter en frist på seks måneder.

               3.

               Til fremsendelse af EIS-data anvendes elektroniske kommunikationsmidler, der forvaltes af Europa-Kommissionen på EU's vegne.

               4.

               Parterne sikrer, at EIS-dataene registreres sekventielt.

               5.

               Flagmedlemsstaten og Elfenbenskysten sikrer, at deres FOS udveksler de navne, elektroniske adresser og telefon- og faxnumre, der måtte være nyttige. Enhver senere ændring af disse data meddeles hurtigst muligt.

         Fremsendelse af EIS-data

               6.

               Ethvert EU-fartøj, der fisker i henhold til denne protokol:

                           a.

                           fører en elektronisk logbog for hver dag, hvor fartøjet befinder sig i Elfenbenskystens farvande. Hver art angives ved hjælp af alfa-3-FAO-koden, i kilogram levende vægt eller i givet fald antal fisk

                           b.

                           meddeler uanset bestemmelserne i kapitel VII ved hver indsejling i eller udsejling fra Elfenbenskystens farvande, hvilke mængder der findes om bord for hver af de arter, der er angivet i fiskeritilladelsen

                           c.

                           registrerer de fangster, der er taget i Elfenbenskystens farvande, for hver art og hvert træk med angivelse af fangstmængder og udsmid. For de arter, der er angivet i fiskeritilladelsen, skal fartøjsføreren ligeledes angive, hvis der ikke har fundet fangster sted

                           d.

                           registrerer uanset bestemmelserne i kapitel V de mængder, der omlades og/eller landes, for hver art

                           e.

                           sender elektronisk EIS-data til sin flagstats FOC inden kl. 23.59 UTC.

               7.

               Fartøjsføreren har ansvaret for, at de registrerede og transmitterede EIS-data er nøjagtige.

               8.

               Flagstaten sikrer, at dens FOC hurtigst muligt sender EIS-dataene til Elfenbenskystens FOC i overensstemmelse med de procedurer og i det format, der er angivet i stk. 2.

               9.

               Elfenbenskystens FOC

                           a.

                           behandler alle EIS-data fortroligt

                           b.

                           sender EIS-dataene til FOC'et i fartøjets flagstat senest 48 timer efter, at hver omladning og/eller landing er afsluttet.

         Tekniske fejl

               10.

               Et EU-fartøjs flagstat sikrer, at fartøjsføreren, rederen eller dennes repræsentant hurtigst muligt underrettes om enhver teknisk fejl i EIS på det pågældende fartøj.

               11.

               Hvis der opstår en teknisk fejl i EIS, sikrer fartøjsføreren og/eller rederen, at EIS repareres eller udskiftes inden en frist på en måned, efter at fejlen er opstået.

               12.

               Ethvert EU-fartøj, der fisker med et defekt EIS, sender hver dag inden kl. 23.59 UCT EIS-dataene til sin flagstat ved hjælp af enhver anden form for elektronisk kommunikationsmiddel, der er til rådighed.

         Manglende modtagelse af EIS-data

               13.

               Elfenbenskystens FOC underretter hurtigst muligt den kompetente flagstats FOC og EU om enhver afbrydelse i fremsendelsen af EIS-data fra et EU-fartøj, som fisker i henhold til denne protokol.

               14.

               Straks efter modtagelsen af denne underretning undersøger flagstatens FOC hurtigst muligt, hvorfor EIS-dataene ikke er blevet sendt, og træffer passende foranstaltninger for at løse problemet. Flagstatens FOC underretter hurtigst muligt Elfenbenskystens FOC og EU om de påviste årsager og de foranstaltninger, der er truffet for at løse problemet.

               15.

               Flagstatens FOC sender hurtigst muligt de manglende EIS-data til Elfenbenskystens FOC.

               16.

               Hvis Elfenbenskystens FOC er ude af drift, meddeler EU på månedsbasis Elfenbenskystens myndigheder de aggregerede EIS-data for de EU-fartøjer, der har fisket i Elfenbenskystens farvande.


Avis juridique important

|

31998D0266

98/266/EF: Rådets afgørelse af 30. marts 1998 om principperne, prioriteterne, de mellemliggende mål og betingelserne for tiltrædelsespartnerskabet med Republikken Bulgarien

EF-Tidende nr. L 121 af 23/04/1998 s. 0036 - 0040

RÅDETS AFGØRELSE af 30. marts 1998 om principperne, prioriteterne, de mellemliggende mål og betingelserne for tiltrædelsespartnerskabet med Republikken Bulgarien (98/266/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 622/98 af 16. marts 1998 om bistand som led i førtiltrædelsesstrategien til de stater, der har ansøgt om tiltrædelse af Den Europæiske Union, og navnlig om etablering af tiltrædelsespartnerskaber (1), særlig artikel 2,under henvisning til forslag fra Kommissionen, ogud fra følgende betragtninger:Det Europæiske Råd udtalte på mødet i Luxembourg, at tiltrædelsespartnerskabet er et nyt instrument, som udgør hjørnestenen i den udvidede førtiltrædelsesstrategi;i forordning (EF) nr. 622/98 fastsættes det, at Rådet på forslag af Kommissionen med kvalificeret flertal træffer afgørelse om principperne, prioriteterne, de mellemliggende mål og betingelserne for de enkelte tiltrædelsespartnerskaber, således som de bliver forelagt hvert enkelt ansøgerland, samt om væsentlige senere ændringer heraf;Fællesskabets bistand er betinget af, at visse væsentlige forudsætninger er opfyldt, herunder navnlig at forpligtelserne i henhold til Europaaftalerne overholdes, og at der sker fremskridt i retning af opfyldelse af København-kriterierne; såfremt en af de væsentlige forudsætninger ikke er opfyldt, kan Rådet på forslag af Kommissionen med kvalificeret flertal træffe passende foranstaltninger med hensyn til enhver form for førtiltrædelsesbistand;Det Europæiske Råd i Luxembourg besluttede, at gennemførelsen af tiltrædelsespartnerskabet og de fremskridt, der gøres med overtagelsen af Fællesskabets regelværk, vil blive drøftet i organerne oprettet under Europaaftalen;i Kommissionens udtalelse gives der en objektiv analyse af Republikken Bulgariens forberedelser til medlemskab, og der peges på en række prioriterede områder, hvor der skal gøres en yderligere indsats;med henblik på at forberede medlemskabet udarbejder Republikken Bulgarien et nationalt program for overtagelsen af Fællesskabets regelværk; dette program skal omfatte en tidsplan for opfyldelsen af de prioriteter og mellemliggende mål, der er fastsat i tiltrædelsespartnerskabet -TRUFFET FØLGENDE AFGØRELSE:Artikel 1 Tiltrædelsespartnerskabet med Republikken Bulgarien bygger i overensstemmelse med artikel 2 i forordning (EF) nr. 622/98 på de principper, prioriteter, mellemliggende mål og betingelser, der er anført i bilaget, som udgør en integrerende del af denne afgørelse.Artikel 2 Gennemførelsen af tiltrædelsespartnerskabet vil blive drøftet i organerne oprettet under Europaaftalen og i Rådets relevante organer, som Kommissionen jævnligt aflægger beretning til.Artikel 3 Denne afgørelse træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 30. marts 1998.På Rådets vegneM. BECKETTFormand(1) EFT L 85 af 20.3.1998, s. 1.BILAG BULGARIEN 1. Mål Formålet med tiltrædelsespartnerskabet er inden for en enkelt ramme at fastlægge de prioriterede områder for det yderligere arbejde, der er omhandlet i Kommissionens udtalelse om Bulgariens ansøgning om medlemskab af Den Europæiske Union, tillige med de finansielle midler til at hjælpe Bulgarien med at realisere disse prioriteter samt vilkårene for bistanden. I tiltrædelsespartnerskabet indgår der en række policy-instrumenter, som vil blive benyttet til at hjælpe ansøgerlandene i deres forberedelser på medlemskab. Det drejer sig bl.a. om det nationale program for Bulgariens overtagelse af Fællesskabets regelværk, den fælles vurdering af de økonomipolitiske prioriteter, pagten mod organiseret kriminalitet og kortlægningen af det indre marked. Hvert af disse instrumenter er af forskellig art og vil blive forberedt og implementeret efter specifikke procedurer. De vil ikke blive en integrerende del af partnerskabet, men de prioriteter, de indeholder, vil være forenelige med det.2. Principper De vigtigste prioriterede områder, der er indkredset for hvert ansøgerland, vedrører deres evne til at påtage sig forpligtelserne til at opfylde København-kriterierne, hvorefter:- ansøgerlandet skal have oprettet stabile institutioner, der kan garantere demokratiet, retsstaten, menneskerettighederne og respekten for og beskyttelsen af mindretal- ansøgerlandet skal have en fungerende markedsøkonomi og være i stand til at modstå konkurrencepresset og markedskræfterne i Unionen- ansøgerlandet skal være i stand til at påtage sig forpligtelserne ved medlemskab og bl.a. tilslutte sig målene for politisk, økonomisk og monetær union.På sit møde i Madrid pegede Det Europæiske Råd på, at ansøgerlandene skulle tilpasse deres forvaltningsstrukturer for at sikre en harmonisk anvendelse af Fællesskabets politikker efter tiltrædelsen, og i Luxembourg fremhævede det, at omsætning af Fællesskabets regelværk i lovgivning var nødvendig, men ikke i sig selv tilstrækkelig; det er også nødvendigt at sikre, at det faktisk anvendes.3. Prioriteter og mellemliggende mål Af Kommissionens udtalelser og Rådets behandling heraf kan det udledes, hvilken indsats ansøgerlandene endnu skal gøre på visse områder for at forberede sig på tiltrædelse, og det blev konkluderet, at ingen af landene for nærværende fuldt ud opfylder alle København-kriterierne. Dette betyder, at prioriteterne skal fordeles på mellemliggende stadier, hvert med præcise mål, som skal fastlægges i samarbejde med de berørte lande, og hvis indfrielse vil være betingende for omfanget af den bevilgede bistand og fremskridtene i igangværende forhandlinger med nogle lande og indledningen af forhandlinger med andre. Prioriteterne og de mellemliggende mål er blevet inddelt i to grupper - på kort sigt og på mellemlang sigt. Prioriteterne og målene på kort sigt er blevet udvalgt på det grundlag, at det er realistisk at forvente, at Bulgarien kan indfri dem fuldt ud eller sikre en væsentlig udvikling inden udgangen af 1998. I betragtning af den knappe tid og den administrative kapacitet, der kræves, er der kun udvalgt et begrænset antal prioriteter på kort sigt. Det forventes, at det vil tage mere end et år at realisere prioriteterne på mellemlang sigt, selv om arbejdet hermed vil kunne og bør gå i gang i 1998.Bulgarien vil blive opfordret til at udarbejde et nationalt program for overtagelse af Fællesskabets regelværk (POFR) inden udgangen af marts, og dette skal indeholde en tidsplan for realiseringen af disse prioriteter og mellemliggende mål, og for så vidt det er muligt og relevant, skal det nødvendige personale og de fornødne finansielle ressourcer angives.Tiltrædelsespartnerskabet forudsætter, at Bulgarien tager skridt i alle anliggender, som er behandlet i udtalelsen. Omsætning af Fællesskabets regelværk i lovgivning er ikke i sig selv tilstrækkeligt, men det er også nødvendigt at sikre, at det faktisk anvendes på samme måde som i Unionen. På alle nedenfor anførte områder er det nødvendigt med en troværdig og effektiv implementering og håndhævelse af regelværket.På grundlag af analysen i Kommissionens udtalelse og Rådets behandling heraf er der indkredset følgende prioriteter og mellemliggende mål på kort og mellemlang sigt for Bulgarien.3.1. Kort sigt (1998) Økonomisk reform: fastlæggelse af økonomipolitiske prioriteter på mellemlang sigt og fælles vurdering inden for rammerne af Europaaftalen; videreførelse af det af regeringen iværksatte program, herunder åbenhed om privatisering af statsvirksomheder og banker og omstruktureringsforanstaltninger i industrien, den finansielle sektor og landbruget og foranstaltninger til at anspore til øgede udenlandske direkte investeringer.Styrkelse af den institutionelle og administrative kapacitet: vedtagelse af forslag til lov om den offentlige sektor og fremskridt med reformen af den offentlige forvaltning samt styrkelse af institutionerne på områder som intern finanskontrolkapacitet, miljø, toldpolitik, styrkelse af plantesundheds- og sundhedsforvaltningen, navnlig med hensyn til faciliteter ved de ydre grænser, indledning af forarbejdet med oprettelse af de nødvendige strukturer for regional- og strukturpolitikken.Det indre marked: herunder intellektuel og industriel ejendomsret (styrkelse af beskyttelsen), finansielle tjenesteydelser, beskatning, vedtagelse af den nødvendige lovgivning for tilsyn med statsstøtte og en første opgørelse over statsstøtte, vedtagelse af en ny konkurrencelov.Retlige og indre anliggender: konkrete skridt til at bekæmpe korruption og organiseret kriminalitet og til at forbedre forvaltningen af grænserne.Miljø: fortsat overtagelse af rammelovgivning og horisontal lovgivning, udarbejdelse af detaljerede programmer for indbyrdes tilnærmelse og implementering af strategier i forbindelse med de enkelte retsakter. Planlægning og påbegyndelse af gennemførelsen af disse programmer og strategier.Energi: navnlig fastlæggelse af en komplet langfristet energistrategi og overholdelse af standarderne vedrørende nuklear sikkerhed samt realistiske tilsagn om lukning af bestemte kernekraftanlæg i henhold til aftalen om kontoen for nuklear sikkerhed.3.2. Mellemlang sigt Politiske kriterier: en yderligere indsats for at integrere sigøjnerne og befæste beskyttelsen af individets friheder.Økonomisk reform: fuldførelse af privatiseringsprocessen. Styrkelse af markedsøkonomiens institutioner.Økonomisk politik: regelmæssig revision af den fælles vurdering af de økonomipolitiske prioriteter inden for rammerne af Europaaftalen med fokus på at opfylde København-kriterierne for medlemskab af Unionen og Fællesskabets regelværk om den økonomiske og monetære politik (koordination af den økonomiske politik, forelæggelse af konvergensprogrammer, undgåelse af uforholdsmæssige underskud); Bulgarien forventes ikke at indføre euroen straks ved tiltrædelsen, men det forventes at føre en politik, som skal sigte mod virkelig konvergens i overensstemmelse med Unionens mål for økonomisk og social samhørighed, og nominel konvergens, der er forenelig med det endelige mål med indførelsen af euroen.Styrkelse af den institutionelle og administrative kapacitet: fuldførelse af reformen på alle niveauer, herunder uddannelse af offentligt ansatte; forbedring af retssystemets funktionsmåde uddannelse inden for retsvæsenet i EF-retten og dens anvendelse; yderligere udvikling af statsrevision og de interne finanskontrolinstanser; oprettelse af antitrust- og statsstøttetilsynsorganer; forbedringer inden for regnskabsføring, revision og statistik og styrkelse af den nukleare forskriftsmyndighed; styrkelse af institutionerne for retlige og indre anliggender (med tilstrækkeligt og ordentligt uddannet personale, særlig politi, grænsevagter, ministerier og domstole), reform af told- og skatteforvaltningerne, så de er klar til at anvende regelværket, og styrkelse af administrationerne for levnedsmiddelkontrol.Det indre marked: herunder tilpasning af konkurrencepolitikken, statsstøtte-, told, skattelovgivning, politikken på det audiovisuelle område, lovgivningen om offentlige indkøb, (gennemsigtighed), opgradering af standardiserings- og overensstemmelsesvurderingsstrukturerne og oprettelse af et markedstilsynssystem og harmonisering af den tekniske lovgivning om industristandarder. Yderligere tilpasning af konkurrencelovgivningen og en effektiv håndhævelse af konkurrencereglerne, styrkelse af konkurrencemyndighederne, fremme af virksomhedsudvikling, herunder små og mellemstore virksomheder (SMV'er), tilpasning efter Fællesskabets regelværk inden for telekommunikation, forbrugerbeskyttelse og det interne energimarked.Retlige og indre anliggender: udvikling af en effektiv forvaltning af grænserne og grænsekontrolsystemer, migrationspolitik og asylprocedurer, tilpasning af visumpolitikken efter Unionens og fuldførelse af tilpasningen til internationale konventioner, samt bekæmpelse af organiseret kriminalitet (særlig hvad angår pengevask, narkotika og menneskehandel) og korruption, navnlig med henblik på anvendelse af Schengen-reglerne.Landbrug: herunder tilbagegivelse af jord og oprettelse af et matrikelregister og skabelse af et velfungerende marked for jord, tilpasning til regelværket på landbrugsområdet (inklusive dyre- og plantesundhedsanliggender, særlig kontrol ved de ydre grænser), tilgodeseelse af miljøaspekterne af landbrug og biodiversitet. Udvikling af kapaciteten til at gennemføre og håndhæve den fælles landbrugspolitiks bestemmelser, navnlig de grundlæggende forvaltningsordninger og administrative strukturer for overvågning af landbrugsmarkederne og gennemførelse af strukturforanstaltninger og foranstaltninger til udvikling af landdistrikter, vedtagelse og gennemførelse af bestemmelser på dyre- og plantesundhedsområdet, modernisering af visse brancher i fødevareindustrien og prøvnings- og diagnosefaciliteter, omstrukturering af landbrugsfødevareindustrien.Fiskeri: udvikling af kapaciteten til at anvende den fælles fiskeripolitik.Energi: implementering af en alsidig politik baseret på effektivitet og diversificering, også med hensyn til indfrielse af Bulgariens forpligtelser til gradvis lukning af visse enheder på Kozluduy-kernekraftværket, nedlukning og plan for forvaltning af nukleart affald.Transport: yderligere bestræbelser for tilpasning til Fællesskabets regelværk, særlig vedrørende sø-, luft- og vejgodstransport (sikkerhedsregler) og for tilvejebringelse af de nødvendige investeringer i transportinfrastruktur, navnlig udvidelse af transeuropæiske net.Beskæftigelse og sociale anliggender: udvikling af egnede arbejdsmarkedsstrukturer og fælles undersøgelse af beskæftigelsespolitikken som forberedelse til deltagelse i EU-koordinationen; tilpasning af lovgivningen om sundhed og sikkerhed på arbejdspladsen og opbygning af håndhævelsesinstanser, navnlig hurtig overtagelse af direktivet om sundhed og sikkerhed på arbejdspladsen; ligebehandling mellem mænd og kvinder, yderligere udvikling af en aktiv, autonom dialog mellem arbejdsmarkedets parter; udvikling af den sociale beskyttelse; foranstaltninger til at bringe folkesundhedsstandarderne på linje med EU-standarderne.Miljø: udvikling af overvågnings- og implementeringskontrolstrukturer og -kapacitet, løbende planlægning og gennemførelse af programmer for indbyrdes tilnærmelse med berøring til de enkelte retsakter. Der bør særlig fokuseres på luftforurening, affalds- og vandsektorerne, herunder deres institutionelle behov. Miljøbeskyttelseskravene og behovet for bæredygtig udvikling skal tages i betragtning ved udformningen og gennemførelsen af national og sektorspecifik politik.Regional- og samhørighedspolitik: lovgivning og udvikling af de administrative strukturer og budgetprocedurerne. Styrkelse af de finansielle instrumenter og kontrolmekanismer med sigte på deltagelse i EU's strukturprogrammer efter tiltrædelsen.4. Programmering Phare-tildelingen for perioden 1995 1997 er på i alt 212 mio. ECU. Med forbehold af godkendelse af Phare-budgettet for den resterende periode vil Kommissionen bekræfte tildelingerne for 1998 og 1999. Bulgarien er desuden støtteberettiget i henhold til den for 1998 planlagte »catch up«-facilitet. Phares forvaltningsudvalg vil få forelagt finansieringsforslag i henhold til forordning (EØF) nr. 3906/89. Der vil systematisk blive krævet samfinansiering med ansøgerlandene i forbindelse med alle investeringsprojekter. Den finansielle bistand fra 2000 og fremefter vil omfatte bistand til landbruget og et strukturinstrument, på basis af hvilket foranstaltninger i lighed med samhørighedsfonden prioriteres.5. Betingethed Fællesskabets bistand vil være betinget af, at Bulgarien indfrier sine forpligtelser i henhold til Europaaftalen, tillige med yderligere fremskridt med hensyn til opfyldelse af København-kriterierne og implementeringen af dette tiltrædelsespartnerskab. Indfries disse almindelige betingelser ikke, vil Rådet kunne træffe afgørelse om suspension af den finansielle bistand på grundlag af artikel 4 i forordning (EF) nr. 622/98.6. Overvågning Der vil blive ført tilsyn med implementeringen af tiltrædelsespartnerskabet inden for rammerne af Europaaftalen. Dette vil begynde i 1998, inden Kommissionen forelægger Rådet sin første ordinære beretning om Bulgariens fremskridt, også med implementeringen af tiltrædelsespartnerskabet.De forskellige dele af tiltrædelsespartnerskabet vil blive drøftet i de relevante underudvalg. Associeringsudvalget skal drøfte udviklingen generelt, fremskridt og problemer med opfyldelse af prioriteterne og de mellemliggende mål tillige med mere specifikke anliggender, som indbringes for det af underudvalgene. Associeringsudvalget rapporterer til Associeringsrådet om implementeringen af tiltrædelsespartnerskabet.Phare-forvaltningsudvalget drager omsorg for, at finansieringsafgørelserne er forenelige med tiltrædelsespartnerskabet.Tiltrædelsespartnerskabet kan om fornødent ændres i overensstemmelse med artikel 2 i forordning (EF) nr. 622/98. Kommissionen vil stille forslag om nybehandling af partnerskabet inden udgangen af 1999, og derefter med regelmæssige mellemrum, på grundlag af hvilke Rådet vil træffe en formel afgørelse. I denne sammenhæng vil der blive overvejet, om det er nødvendigt yderligere at specificere de mellemliggende mål i lyset af de fremskridt, som Bulgarien gør med hensyn til at opfylde målene for partnerskabet.


Avis juridique important

|

31996D0109

96/109/EF: Rådets afgørelse af 29. januar 1996 om de overgangsforanstaltninger, der skal gælde fra den 1. marts 1995 som led i de oversøiske landes og territoriers associering med Det Europæiske Fællesskab

EF-Tidende nr. L 026 af 02/02/1996 s. 0027 - 0027

RÅDETS AFGØRELSE af 29. januar 1996 om de overgangsforanstaltninger, der skal gælde fra den 1. marts 1995 som led i de oversøiske landes og territoriers associering med Det Europæiske Fællesskab (96/109/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets afgørelse 91/482/EØF af 25. juli 1991 om de oversøiske landes og territoriers associering mellem Det Europæiske Økonomiske Fællesskab (1), særlig artikel 240,under henvisning til forslag fra Kommissionen, ogud fra følgende betragtninger:Afgørelse 91/482/EØF gælder i ti år fra den 1. marts 1990;efter artikel 154, stk. 4, i nævnte afgørelse skal der fastsættes nye finansielle bidrag for den anden femårsperiode, der er omfattet af afgørelsen;indtil Rådet har fastsat disse nye finansielle bidrag, bør der træffes passende dispositioner som en overgangsforanstaltning, der skal gælde fra den 1. marts 1995 -TRUFFET FØLGENDE AFGØRELSE:Artikel 1 1. De restbeløb, der er nævnt i artikel 119, stk. 2, i afgørelse 91/482/EØF, anvendes, indtil de er opbrugt, til de i artikel 114 nævnte formål under Stabex-ordningen.2. De restbeløb, der er nævnt i artikel 142, stk. 2, i afgørelse 91/482/EØF, anvendes, indtil de er opbrugt, til de i artikel 137 nævnte formål under den særlige finansieringsfacilitet (Sysmin).Artikel 2 Rådet foretager en undersøgelse af gennemførelsen af nærværende afgørelse ved ikrafttrædelsen af den i artikel 154, stk. 4, i afgørelse 91/482/EØF omhandlede afgørelse om fastsættelse af de finansielle bidrag for den anden femårsperiode, der er omfattet af afgørelse 91/482/EØF.Artikel 3 Denne afgørelse har virkning fra dagen efter offentliggørelsen i De Europæiske Fællesskabers Tidende.Den anvendes fra den 1. marts 1995.Udfærdiget i Bruxelles, den 29. januar 1996.På Rådets vegneS. AGNELLIFormand(1) EFT nr. L 263 af 19. 9. 1991, s. 1. Afgørelsen er ændret ved tiltrædelsesakten af 1994.


title: 2005/358/EF: Rådets afgørelse af 26. april 2005 om hjemstedet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser

text:
               4.5.2005

               DA

               Den Europæiske Unions Tidende

               L 114/13

      RÅDETS AFGØRELSE

   af 26. april 2005
   om hjemstedet for Det Europæiske Agentur for Forvaltning af det Operative Samarbejde ved EU-medlemsstaternes Ydre Grænser
   (2005/358/EF)
   RÅDET FOR DEN EUROPÆISKE UNION HAR —
   under henvisning til artikel 15, stk. 5, i Rådets forordning (EF) nr. 2007/2004 af 26. oktober 2004 om oprettelse af et europæisk agentur for forvaltning af det operative samarbejde ved EU-medlemsstaternes ydre grænser (1) (i det følgende benævnt »agenturet«) —
   TRUFFET FØLGENDE AFGØRELSE:
   Artikel 1
   Agenturet har hjemsted i Warszawa (Polen).
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Luxembourg, den 26. april 2005.

            På Rådets vegne

         F. BODEN

            Formand

      (1)  EUT L 349 af 25.11.2004, s. 1.


title: Rådets afgørelse af 17. oktober 2016 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur

text:
               20.10.2016

               DA

               Den Europæiske Unions Tidende

               C 386/3

         RÅDETS AFGØRELSE
   af 17. oktober 2016
   om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur
   (2016/C 386/05)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (1), særlig artikel 8,
   under henvisning til de kandidatlister, som medlemsstaternes regeringer og arbejdstagernes og arbejdsgivernes organisationer har forelagt Rådet,
   under henvisning til listerne over medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen, og
   ud fra følgende betragtninger:

               (1)

               Ved afgørelse af 2. december 2013 (2), 12. juni 2014 (3), 18. november 2014 (4), 15. december 2014 (5), 16. marts 2015 (6), 20. april 2015 (7), 10. november 2015 (8) og 15. februar 2016 (9) udnævnte Rådet medlemmerne af og suppleanterne til bestyrelsen for Det Europæiske Arbejdsmiljøagentur for perioden indtil den 7. november 2016.

               (2)

               Medlemmerne fortsætter i deres hverv, indtil deres efterfølgere er udpeget, eller genudnævnelse har fundet sted.

               (3)

               Der bør udnævnes medlemmer af og suppleanter til bestyrelsen for Det Europæiske Arbejdsmiljøagentur for en periode på tre år —

         VEDTAGET DENNE AFGØRELSE:
   Artikel 1
   Følgende udnævnes til medlemmer af og suppleanter til bestyrelsen for Det Europæiske Arbejdsmiljøagentur for perioden fra den 8. november 2016 til den 7. november 2019:
   I.   REGERINGSREPRÆSENTANTER

               Land

               Medlemmer

               Suppleanter

               Belgien

               Véronique CRUTZEN

               Nadine GILIS

               Bulgarien

               Darina KONOVA

               Vaska SEMERDZHIEVA

               Den Tjekkiske Republik

               Jaroslav HLAVÍN

               Zdeněk ŠMERHOVSKÝ

               Danmark

               Charlotte SKJOLDAGER

               Annemarie KNUDSEN

               Tyskland

               Kai SCHÄFER

               Ellen ZWINK

               Estland

               Maret MARIPUU

               Eva PÕLDIS

               Irland

               Paul CULLEN

               Marie DALTON

               Grækenland

               Ioannis KONSTANTAKOPOULOS

               Georgios GOURZOULIDIS

               Spanien

               María Dolores LIMÓN TAMÉS

               Mercedes TEJEDOR AIBAR

               Frankrig

               Frédéric TEZE

               Arnaud PUJAL

               Kroatien

               Zdravko MURATTI

               Jere GAŠPEROV

               Italien

               —

               —

               Cypern

               Anastassios YANNAKI

               Aristodemos ECONOMIDES

               Letland

               Renārs LŪSIS

               Jolanta GEDUŠA

               Litauen

               Aldona SABAITIENĖ

               Vilija KONDROTIENĖ

               Luxembourg

               Marco BOLY

               John SCHNEIDER

               Ungarn

               Katalin BALOGH

               Gyula MADARÁSZ

               Malta

               Melhino MERCIECA

               Mark GAUCI

               Nederlandene

               Rob TRIEMSTRA

               Martin G. DEN HELD

               Østrig

               Gertrud BREINDL

               Anna RITZBERGER-MOSER

               Polen

               Danuta KORADECKA

               Joanna FAŁDYGA

               Portugal

               António SANTOS

               Carlos Jorge PEREIRA

               Rumænien

               Dantes Nicolae BRATU

               Anca Mihaela PRICOP

               Slovenien

               Nikolaj PETRIŠIČ

               Vladka KOMEL

               Slovakiet

               —

               Romana ČERVIENKOVÁ

               Finland

               Leo SUOMAA

               Wiking HUSBERG

               Sverige

               Erna ZELMIN EKENHEM

               Boel CALLERMO

               Det Forenede Kongerige

               Clive FLEMING

               Stuart BRISTOW

   II.   REPRÆSENTANTER FOR ARBEJDSTAGERORGANISATIONER

               Land

               Medlemmer

               Suppleanter

               Belgien

               Herman FONCK

               Caroline VERDOOT

               Bulgarien

               Aleksander ZAGOROV

               Ivan KOKALOV

               Den Tjekkiske Republik

               Radka SOKOLOVÁ

               Václav PROCHÁZKA

               Danmark

               Jan KAHR FREDERIKSEN

               Maria BJERRE

               Tyskland

               Sonja KÖNIG

               Moriz-Boje TIEDEMANN

               Estland

               Aija MAASIKAS

               Argo SOON

               Irland

               Dessie ROBINSON

               Sylvester CRONIN

               Grækenland

               Andreas STOIMENIDIS

               Ioannis ADAMAKIS

               Spanien

               Pedro J. LINARES

               —

               Frankrig

               —

               —

               Kroatien

               Gordana PALAJSA

               Marko PALADA

               Italien

               —

               —

               Cypern

               Nikos SATSIAS

               Stelios CHRISTODOULOU

               Letland

               Ziedonis ANTAPSONS

               Mārtiņš PUŽULS

               Litauen

               Inga RUGINIENĖ

               Ričardas GARUOLIS

               Luxembourg

               Jean-Luc DE MATTEIS

               Robert FORNIERI

               Ungarn

               Károly GYÖRGY

               —

               Malta

               Anthony CASARU

               Alfred LIA

               Nederlandene

               H. VAN STEENBERGEN

               W. VAN VEELEN

               Østrig

               Julia NEDJELIK-LISCHKA

               Alexander HEIDER

               Polen

               Agnieszka MIŃKOWSKA

               Dariusz GOC

               Portugal

               —

               Vanda Teresa ROGADO PEREIRA DA CRUZ

               Rumænien

               Corneliu CONSTANTINOAIA

               Mihaela DARLE

               Slovenien

               Lučka BÖHM

               Katja GORIŠEK

               Slovakiet

               Peter RAMPAŠEK

               Róbert STAŠKO

               Finland

               Paula ILVESKIVI

               Erkki AUVINEN

               Sverige

               Karin FRISTEDT

               Christina JÄRNSTEDT

               Det Forenede Kongerige

               Hugh ROBERTSON

               —

   III.   ARBEJDSGIVERREPRÆSENTANTER

               Land

               Medlemmer

               Suppleanter

               Belgien

               Kris DE MEESTER

               Thierry VANMOL

               Bulgarien

               Georgi STOEV

               —

               Den Tjekkiske Republik

               —

               Martin RÖHRICH

               Danmark

               Lena SØBY

               —

               Tyskland

               Eckard METZE

               Stefan ENGEL

               Estland

               Marju PEÄRNBERG

               Piia SIMMERMANN

               Irland

               Michael GILLEN

               —

               Grækenland

               Christos KAVALOPOULOS

               Anastasia AVLONITOU

               Spanien

               Marina GORDÓN ORTÍZ

               Laura CASTRILLO NUÑEZ

               Frankrig

               —

               —

               Kroatien

               Nenad SEIFERT

               Admira RIBIČIĆ

               Italien

               —

               —

               Cypern

               Emilios MICHAEL

               Polyvios POLYVIOU

               Letland

               Ilona KIUKUCĀNE

               —

               Litauen

               Vaidotas LEVICKIS

               Jonas GUZAVIČIUS

               Luxembourg

               François ENGELS

               Pierre BLAISE

               Ungarn

               —

               —

               Malta

               —

               —

               Nederlandene

               W.M.J.M. VAN MIERLO

               R. VAN BEEK

               Østrig

               Christa SCHWENG

               Julia ENZELSBERGER

               Polen

               Rafał HRYNYK

               —

               Portugal

               Manuel Marcelino Peralta PENA COSTA

               Luís HENRIQUE

               Rumænien

               Ovidiu NICOLESCU

               Daniela SÂRBU

               Slovenien

               Igor ANTAUER

               Karmen FORTUNA JEFIM

               Slovakiet

               Silvia SUROVÁ

               Róbert MEITNER

               Finland

               Jan SCHUGK

               Riitta WÄRN

               Sverige

               Bodil MELLBLOM

               Ned CARTER

               Det Forenede Kongerige

               Rachel SMITH

               —

         Artikel 2
   Rådet vil senere udnævne de endnu ikke indstillede medlemmer og suppleanter.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 17. oktober 2016.

            På Rådets vegne

         L. SÓLYMOS

            Formand

      (1)  EFT L 216 af 20.8.1994, s. 1.

      (2)  Rådets afgørelse af 2. december 2013 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur (EUT C 360 af 10.12.2013, s. 8).

      (3)  Rådets afgørelse af 12. juni 2014 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur for Litauen og Malta (EUT C 182 af 14.6.2014, s. 14) og Rådets afgørelse af 12. juni 2014 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur for Frankrig (EUT C 186 af 18.6.2014, s. 5).

      (4)  Rådets afgørelse af 18. november 2014 om udnævnelse af et medlem af og en suppleant til bestyrelsen for Det Europæiske Arbejdsmiljøagentur for Letland (EUT C 420 af 22.11.2014, s. 6).

      (5)  Rådets afgørelse af 15. december 2014 om udnævnelse af et medlem af bestyrelsen for Det Europæiske Arbejdsmiljøagentur for Tyskland (EUT C 453 af 17.12.2014, s. 2).

      (6)  Rådets afgørelse (EU) 2015/453 af 16. marts 2015 om udnævnelse af et medlem af og en suppleant til bestyrelsen for Det Europæiske Arbejdsmiljøagentur for Danmark og Tyskland (EUT L 75 af 19.3.2015, s. 18).

      (7)  Rådets afgørelse af 20. april 2015 om udnævnelse af et medlem for Slovenien og en suppleant for Sverige til bestyrelsen for Det Europæiske Arbejdsmiljøagentur (EUT C 130 af 22.4.2015, s. 2) og Rådets afgørelse af 20. april 2015 om udnævnelse af en suppleant til bestyrelsen for Det Europæiske Arbejdsmiljøagentur for Slovakiet (EUT C 130 af 22.4.2015, s. 5).

      (8)  Rådets afgørelse af 10. november 2015 om udnævnelse af et medlem af og en suppleant til bestyrelsen for Det Europæiske Arbejdsmiljøagentur for Ungarn (EUT C 380 af 14.11.2015, s. 2).

      (9)  Rådets afgørelse af 15. februar 2016 om udnævnelse af en suppleant til bestyrelsen for Det Europæiske Arbejdsmiljøagentur for Spanien (EUT C 62 af 18.2.2016, s. 2).